《送李宗仁太守赴延安》
明代·程敏政

麟符分部岁华多，汉吏谁优政事科。直北朝廷瞻紫极，迤西封域近黄河。

忧民屡听芝泥诏，乐土终传麦秀歌。珍重范韩勋业地，旧题崖石待重磨。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。